พ่ออายุ 62 ปี เพศชาย ปวดหน่วงในท้อง เคยได้รับการวินิจฉัยว่าเป็นลำไส้เเปรปรวน เเต่เมื่อทานยาเเล้วอาการไม่ดีขึ้น ได้เปลี่ยนยามาเเล้วสองครั้ง มีอาการปวดท้อง ได้ยินเสียงท้องร้องเสียงดัง บุคคลในครอบครัวมีประวัติเป็นมะเร็งลำไส้ โดยหกเดือนก่อนหน้านี้ได้รับการรักษาโรคต่อมลูกหมากโต มีความสำคัญหรือควรรักษาในทางใดต่อ รบกวนขอคำปรึกษานะคะ
สวัสดีค่ะ อาการปวดหน่วงท้องเป็นๆหายๆ อาจมีสาเหตุจาก ลำไส้แปรปรวน ลำไส้อักเสบหรือติดเชื้อเรื้อรัง มีเนื้องอกหรือติ่งเนื้อในลำไสใหญ่ หรือเกิดจากมีก้อนเนื้อในอวัยวะภายในร่างกายเช่นกระเพาะปัสสาวะ ต่อมลูกหมาก ไต เป็นต้นลำไส้แปรปรวน คือ โรคลำไส้ที่ทำให้เกิดอาการปวดท้อง แน่นท้อง ไม่สบายท้อง มีปัญหาเกี่ยวกับระบบขับถ่าย ท้องผูก ท้องเสีย ท้องผูกสลับกับท้องเสีย หรืออั้นอุจจาระไม่อยู่ เป็นต้น เป็นผลมาจากปัจจัยเสี่ยงต่าง ๆ เช่น ความเครียด การรับประทานอาหารโดยหากรักษาแบบลำไส้แปรปรวนมาแล้วไม่ดีขึ้น ควรกลับไปพบแพทย์เพื่อตรวจเพิ่มเติม โดยแพทย์อาจคัดกรองเรื่องมะเร็งลำไส้ใหญ่โดยการตรวจอุจจาระดูว่ามีเลือดปนหรือไม่ และจริงๆแล้วหากอายุ 50 ปีขึ้นไปร่วมกับมีประวัติคนในครอบครัวสายตรงเคยเป็นมะเร็งลำไส้ ก็เป็นข้อบ่งชี้ในการส่องกล้องเพื่อคัดกรองมะเร็งลำไส้ใหญ่ค่ะ